Document ID: /roh_data/filtered/swiss_laws_in_ROH.jsonl.gz/92

320.100

Lescha introductiva tar il cudesch da procedura civila svizzer (LItCPC)

dals 16-06-2010 (versiun dals 01-01-2025)

Il cussegl grond dal chantun Grischun1),

sa basond sin l'art. 31 da la constituziun chantunala2)  suenter avair gì invista da la missiva da la regenza dals 23 da mars 20103),

concluda:

1. Disposiziuns generalas

Object

Art.  1 1 Questa lescha cuntegna las disposiziuns executivas chantunalas tar il cudesch da procedura civila svizzer4).

2 Ella regla la cumpetenza da las autoritads da mediaziun e da las dretgiras en il sectur da la giurisdicziun civila.

3 L'organisaziun da las autoritads da mediaziun e da las dretgiras sa drizza tenor la lescha   davart   l'organisaziun   giudiziala,   uschenavant   ch'il   cudesch   da   procedura civila5) u questa lescha na cuntegnan naginas regulaziuns.

4 Il   dretg   civil   chantunal   sco   er   las   cumpetenzas   civilas   da   las   autoritads administrativas   sa   drizzan   tenor   la   legislaziun   introductiva   tar   il   cudesch   civil svizzer6) e tar il dretg d'obligaziuns7).

1) PCG 2009/2010, 853 2) DG 110.100 3) pagina 853 4) CS 272 5) DG 173.000 6) DG 210.100 7) DG 210.200 * tabellas da las modificaziuns a la fin dal relasch

1

320.100

Lingua da procedura

Art.  2 1 Las linguas da procedura da las autoritads da mediaziun e da las dretgiras civilas en il chantun Grischun sa drizzan tenor la lescha da linguas dal chantun Grischun8).

2. Cumpetenza da las autoritads da mediaziun e da las dretgiras civilas

Autoritads da mediaziun

Art.  3 1 Las incumbensas da l'autoritad da mediaziun tenor il cudesch da procedura civila 9)

èn chaussa:

a)

da   l'uffizi   da   mediaziun,   nun   ch'ina   autra   autoritad   da   mediaziun   saja cumpetenta;

da l'autoritad da mediaziun per dumondas da locaziun per dispitas che resultan tras la locaziun e tras la fittanza da locals d'abitar e da fatschenta;

da  l'autoritad  da  mediaziun  per  dumondas  d'egualitad  per  dispitas  tenor  la lescha federala davart l'egualitad da dunna ed um10).

b)

c)

2 La cumpetenza locala da l'autoritad da mediaziun sa drizza tenor las disposiziuns dal cudesch da procedura civila davart la cumpetenza territoriala.

Art.  4 *

…

Art.  5

Dretgira d'emprima instanza 1. dretgira regiunala *

1 Uschenavant ch'il dretg federal u chantunal na fixescha nagut auter, è la dretgira regiunala la dretgira civila d'emprima instanza. * 2 Ella decida en cumpetenza da derschadra singula u da derschader singul: * a) * davart fatschentas ch'èn suttamessas a la procedura summarica;

b) * davart fatschentas ch'èn suttamessas a la procedura simplifitgada;

c) * davart proceduras spezialas dal dretg da famiglia, davart interess dals uffants en   fatschentas   dal   dretg   da   famiglia   e   davart   proceduras   concernent   il partenadi registrà;

d) * davart cuntravenziuns cunter scumonds giudizials en il senn dal Cudesch da

procedura civila;

e) * davart dumondas d'assistenza giudiziala, nun che la Dretgira superiura saja

f) *

cumpetenta en chaussa;

sch'ina   inoltraziun   è   evidentamain   inadmissibla   u   è   evidentamain nunmotivada.

8) DG 492.100 9) CS 272 10) CS 151.1

2

320.100

3 Davart dispitas tenor l'alinea 2 litera b e litera c decida la dretgira regiunala en ina cumposiziun da trais, sch'ina partida pretenda quai en l'emprima scrittira giuridica, sche   la   valur   en   dispita   surpassa   10 000   francs   e   sche   l'inoltraziun   n'è   betg evidentamain inadmissibla u evidentamain nunmotivada. * 4 En ils ulteriurs cas decida la dretgira regiunala en la cumposiziun previsa en la Lescha davart l'organisaziun giudiziala11). *

2. Dretgira superiura *

Art.  6 1 La Dretgira superiura giuditgescha sco dretgira civila d'emprima instanza quels cas, nua ch'il dretg federal prevesa in'unica instanza chantunala. * 2 Ella decida en cumpetenza da derschadra singula u da derschader singul: * a) * davart dispitas fin ad ina valur en dispita da 10 000 francs;

abis) * davart fatschentas ch'èn suttamessas a la procedura summarica;

b) * davart chaussas da la dretgira da cumpromiss, cun excepziun dal giudicament

da recurs e da dumondas da revisiun.

3 En ils ulteriurs cas decida la Dretgira superiura en la cumposiziun previsa en la Lescha davart l'organisaziun giudiziala12). *

Instanza da meds legals

Art.  7 1 Sco   instanza   da   meds   legals   giuditgescha   la   Dretgira   superiura   appellaziuns   e recurs. * 2 Ella decida en cumpetenza da derschadra singula u da derschader singul: * a) * davart recurs;

abis) * davart appellaziuns cunter decisiuns en la procedura summarica;

b) * sch'in   med   legal   è   evidentamain   inadmissibel   u   è   evidentamain   motivà   u

nunmotivà.

3 Davart dispitas tenor l'alinea 2 litera a e litera abis  decida la Dretgira superiura en ina   cumposiziun   da   trais,   sch'ina   partida   pretenda   quai   en   l'emprima   scrittira giuridica, sche la valur en dispita surpassa 10 000 francs e sch'il med legal n'è betg evidentamain inadmissibel u evidentamain motivà u nunmotivà. * 4 En ils ulteriurs cas decida la Dretgira superiura en la cumposiziun previsa en la Lescha davart l'organisaziun giudiziala13). *

11) DG 173.000 12) DG 173.000 13) DG 173.000

3

320.100

3. Disposiziuns cumplementaras

3.1. ASSISTENZA GIUDIZIALA E PARTICIPAZIUN DA LAS AUTORITADS

Assistenza giudiziala

Art.  8 1 La Dretgira superiura è l'autoritad centrala chantunala per dumondas d'assistenza giudiziala or da l'exteriur en il senn dals contracts internaziunals. * 2 La consegna a l'exteriur ha lieu directamain d'autoritad ad autoritad. Sch'il traffic direct è exclus tras il dretg federal u tras il dretg da contracts internaziunals, ha la consegna lieu sur la Dretgira superiura. *

Participaziun da las autoritads

Art.  9 1 Per mesiras repressivas en il rom dal dretg federal po la dretgira ch'è cumpetenta per l'execuziun consultar la polizia chantunala u communala.

2 Sch'i sa tracta da dumondas d'uffants, po la dretgira surdar l'execuziun a l'autoritad da protecziun da l'uffant dal lieu da dimora dals uffants. * 3 Obligaziuns da participaziun en auters relaschs chantunals restan resalvadas.

Surveglianza electronica

Art.  9a * 1 L'Uffizi   per   l'execuziun   giudiziala   exequescha   surveglianzas   electronicas   tenor l'artitgel 28c dal Cudesch civil svizzer14).

2 El evaluescha las datas registradas periodicamain u sin dumonda da la dretgira ordinanta. Sche l'Uffizi per l'execuziun giudiziala survegn enconuschientscha d'ina violaziun dal scumond ch'è da survegliar, infurmescha el la dretgira ordinanta. El è autorisà   d'annunziar   ina   tala   violaziun   a   la   Polizia   chantunala   ed   a   las   polizias communalas.

3 Sche la persuna che duai vegnir survegliada cuntrafa a las instrucziuns da l'Uffizi per l'execuziun giudiziala e sch'ella impedescha uschia la surveglianza electronica, po   l'Uffizi   per   l'execuziun   giudiziala   dumandar   la   dretgira   ordinanta   d'abolir   la surveglianza electronica.

4 Suenter la scadenza da la durada da la mesira suttametta l'Uffizi per l'execuziun giudiziala in rapport a la dretgira ordinanta.

5 Dal rest elavura el las datas da la surveglianza tenor las reglas che valan per la surveglianza electronica da scumonds da contact e d'areal tenor il dretg penal.

6 L'Uffizi per l'execuziun giudiziala metta a quint a la dretgira ordinanta ils custs da la surveglianza electronica. Sch'ils custs da l'execuziun na pon betg vegnir adossads a la persuna survegliada, vegnan els surpigliads da la dretgira ordinanta.

14) CS 210

4

320.100

3.2. DISPOSIZIUNS SPEZIALAS

Procedura da mediaziun

Art.  10 1 Cun   l'invitaziun   a   l'intermediaziun   renviescha   l'autoritad   da   mediaziun   a   la pussaivladad d'ina mediaziun extragiudiziala. Ella po er recumandar ina tala.

2 La tractativa da mediaziun vegn fatga en in local d'uffizi al domicil, a la sedia u al lieu da dimora da la partida accusada, sche quel sa chatta en il circul da dretgira. En ils ulteriurs cas u cun il consentiment da las partidas vegn la tractativa fatga a la sedia da l'uffizi da mediaziun.

Excepziuns da l'obligaziun d'advocata u d'advocat

Art.  11 1 La represchentanza tras ina persuna ch'è abla d'agir, che n'è betg inscritta en il register da las advocatas e dals advocats u che giauda la libra circulaziun tenor la LLCA15) è pussaivla en il cas singul cun l'approvaziun da la parsura u dal parsura:

a)

b)

c)

per ina represchentanza betg professiunala;

en chaussas da scussiun e concurs a norma dal cudesch da procedura civila16);

en dispitas dal dretg da locaziun e dal dretg da lavur tras persunas che han las qualificaziuns professiunalas.

Giurisdicziun gratuita

Art.  12 1 Avant ch'il plant vegnia inoltrà a la dretgira decida la parsura u il parsura da la dretgira d'emprima instanza davart la dumonda da giurisdicziun gratuita.

2 Il chantun sto per regla vegnir tadlà. L'administraziun da taglia communitgescha las datas necessarias a l'uffizi ch'è cumpetent per la posiziun u a la dretgira. Ella po render accessiblas las datas cun agid da la procedura d'invista.

3 Ils custs da la giurisdicziun gratuita vegnan surpigliads da la cassa da la dretgira, uschenavant ch'els van a quint dal chantun tenor il cudesch da procedura civila17).

4 La cumpetenza e la procedura per il pajament posteriur sa drizzan tenor la lescha davart la giurisdicziun administrativa18).

5 Las disposiziuns dal cudesch da procedura civila davart la giurisdicziun gratuita valan per la mediaziun extragiudiziala en il senn dal cudesch da procedura civila [1]), sche: 19)

a)

b)

las partidas na possedan betg ils meds finanzials necessaris;

lur pretensiun giuridica u la mediaziun extragiudiziala na para betg dad esser invana; e ella vegn fatga d'ina mediatura u d'in mediatur extragiudizial renconuschì.

c)

15) CS 935.61 16) CS 272 17) CS 272 18) DG 370.100 19) CS 272

5

320.100

Decisiun davart dumondas da recusaziun dispitaivlas

Art.  13 1 Sche la recusaziun è dispitaivla, vegn la decisiun prendida: * a) * da   la   parsura   u   dal   parsura   da   la   dretgira   ch'è   cumpetenta   en   la   chaussa

principala, en cas da recusaziun d'ulteriuras persunas giudizialas;

b) * da la substituta u dal substitut da la parsura u dal parsura, en cas da recusaziun

da la parsura u dal parsura;

c) * da la parsura u dal parsura da la chombra civila da la dretgira regiunala ch'è cumpetenta   en   la   chaussa   principala,   en   cas   da   recusaziun   d'ulteriuras persunas giudizialas.

2 … *

Archivaziun ed invista da las actas

Art.  14 1 Las   actas   da   la   procedura   da   mediaziun   vegnan   archivadas   tar   l'autoritad   da mediaziun, las actas processualas tar la dretgira.

2 Davart   l'invista   da   las   actas   da   proceduras   terminadas   decida   l'autoritad   u   la dretgira, nua che las actas èn archivadas.

3 L'invista da las actas vegn concedida, sch'in interess degn da vegnir protegì po vegnir fatg valair.

4 Cunter decisiuns davart l'invista da las actas poi vegnir fatg recurs en scrit entaifer 30 dis tar l'autoritad da surveglianza.

3.3. CUSTS DA PROCEDURA E CONTABILITAD

Custs da procedura

Art.  15 1 L'adossament   dals   custs   da   procedura   sa   drizza   tenor   il   cudesch   da   procedura civila20).

2 Las   pauschalas   per   la   procedura   da   mediaziun   e   la   taxa   da   decisiun   vegnan calculadas tenor las expensas, tenor l'interess e tenor las relaziuns economicas da la persuna che ha da surpigliar ils custs.

3 La pauschala importa maximalmain 30 000 francs. En proceduras che chaschunan custs spezialmain gronds s'augmenta il rom da taxas a 100 000 francs. En cas d'ina reconciliaziun u sch'i vegn desistì d'ina sentenzia motivada cumplettamain, vegn la pauschala per la procedura da mediaziun respectivamain la taxa da decisiun reducida adequatamain.

4 La Dretgira superiura regla l'autezza da las pauschalas en in'ordinaziun21). *

20) CS 272 21) DG 320.210

6

320.100

Indemnisaziuns

Art.  16 1 L'indemnisaziun da la represchentanza da las partidas sco er da la giurisdicziun gratuita sa drizza tenor il cudesch da procedura civila 22) e tenor la legislaziun davart las advocatas ed ils advocats23).

2 L'indemnisaziun da perditgas importa maximalmain 500 francs per di per la perdita da gudogn. Las spesas vegnan indemnisadas maximalmain per las tariffas che valan per   il   persunal   dal   chantun.   La   Dretgira   superiura   regla   ils   detagls   en in'ordinaziun24). *

Contabilitad ed incassament

Art.  17 1 Per mintga cas mainan las autoritads da mediaziun e las dretgiras civilas in agen quint.

2 Dal rest sa drizzan la contabilitad e l'incassament tenor las disposiziuns davart l'organisaziun giudiziala25).

4. Proceduras civilas davant autoritads administrativas

Princip

Art.  18 1 La cumpetenza da las autoritads administrativas en il sectur dal dretg civil sco er la procedura sa drizzan en spezial tenor las leschas introductivas tar il cudesch civil 26) e tar il dretg d'obligaziuns27).

5. Disposiziuns finalas

Aboliziun da relaschs

Art.  19 1 Cun l'entrada en vigur da questa lescha vegnan abolids ils suandants relaschs:

procedura civila dal chantun Grischun dal 1. da december 198528);

a)

participaziun dals 2 da mars 1975 al concordat dals 28 d'october 1971 davart b)

la   concessiun   d'assistenza   giudiziala   vicendaivla   per   l'execuziun   da   las pretensiuns da dretg public29);

participaziun dals 14 da zercladur 1987 al concordat dals 10 da mars 1977 davart l'execuziun da sentenzias civilas30);

c)

22) CS 272 23) DG 310.100 e DG 310.250 24) DG 320.210 25) DG 173.000 26) DG 210.100 27) DG 210.200 28) CUL 1985, 1516; DG 320.000 29) CUL 1975, 871; DG 220.300 30) CUL 1987, 1974; DG 320.030

7

320.100

d)

e)

f)

participaziun dals 2 da mars 1975 al concordat dals 27 da mars 1969 davart la giurisdicziun da cumpromiss31);

participaziun dals 28 da matg 1978 al concordat dals 26 d'avrigl 1974 e dals 8/9 da november 1974 davart la concessiun d'assistenza giudiziala vicendaivla en chaussas civilas32);

participaziun dals 28 da favrer 1904 al concordat dals 5/20 da november 1903 davart la dispensaziun da l'obligaziun da prestar ina garanzia per ils custs da process33).

2 Sche relaschs vertents renvieschan a disposiziuns che vegnan abolidas tras questa lescha,   vegnan   applitgadas   las   disposiziuns   correspundentas   dal   cudesch   da procedura civila [1]) sco er da questa lescha.34)

Midada dal dretg vertent

Art.  20 1 La midada da leschas vegn reglada en l'agiunta35).

2 Sche   ordinaziuns   dal   cussegl   grond   na   correspundan   betg   a   las   directivas   da l'artitgel 32 alinea 1 da la constituziun chantunala36)  e cuntrafan a las disposiziuns dal cudesch da procedura civila37)  u a sia realisaziun en questa lescha, las po il cussegl grond adattar a quests relaschs tras in'ordinaziun.

Dretg transitoric

Art.  21 1 Proceduras ch'èn pendentas il mument che questa lescha entra en vigur, vegnan manadas vinavant da las autoritads ch'èn cumpetentas tenor il dretg nov. Dal rest sa drizza la procedura tenor il dretg vertent.

2 Tge   instituziun   publica   che   sto   pajar   ils   custs   da   la   giurisdicziun   gratuita   en proceduras pendentas sa drizza tenor il dretg vertent.

3 Per la restituziun dals custs per la giurisdicziun gratuita è cumpetenta l'instituziun publica che ha pajà ils custs. Dal rest sa drizza la procedura tenor il dretg nov.

Referendum ed entrada en vigur

Art.  22 1 Questa lescha è suttamessa al referendum facultativ38).

2 La regenza fixescha il termin da l'entrada en vigur39).

31) CUL 1975, 747; DG 320.050 32) CUL 1978, 333; DG 320.065 33) vDG 574; DG 320.400 34) CS 272 35) L'agiunta n'è betg cuntegnida en il DG, vesair FUC 2010, 2500 ss.

36) DG 110.100 37) CS 272 38) Il termin da referendum è scadì ils 29 da settember 2009, entaifer quest termin n'èn vegnids

inoltrads nagins referendums.

39) mess en vigur cun CR dals 21 da december 2010 per il 1. da schaner 2011

8

Tabella da las modificaziuns - tenor conclus

Conclus 16-06-2010 11-12-2012 02-02-2016 02-02-2016 02-02-2016 02-02-2016 27-08-2021 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-01-2011 01-01-2013 01-01-2017 01-01-2017 01-01-2017 01-01-2017 01-01-2022 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 9 al. 2 Art. 4 al. 1 Art. 5 al. 1 Art. 5 al. 3 Art. 13 al. 1, c)

Art. 9a Art. 4 Art. 5 Art. 5 al. 1 Art. 5 al. 2 Art. 5 al. 2, a)

Art. 5 al. 2, b)

Art. 5 al. 2, c)

Art. 5 al. 2, d)

Art. 5 al. 2, e)

Art. 5 al. 2, f)

Art. 5 al. 3 Art. 5 al. 4 Art. 6 Art. 6 al. 1 Art. 6 al. 2 Art. 6 al. 2, a)

Art. 6 al. 2, abis)

Art. 6 al. 2, b)

Art. 6 al. 3 Art. 7 al. 1 Art. 7 al. 2 Art. 7 al. 2, a)

Art. 7 al. 2, abis)

Art. 7 al. 2, b)

Art. 7 al. 3 Art. 7 al. 4 Art. 8 al. 1 Art. 8 al. 2 Art. 13 al. 1 Art. 13 al. 1, a)

Art. 13 al. 1, b)

Art. 13 al. 1, c)

Art. 13 al. 2 Art. 15 al. 4 Art. 16 al. 2

Modificaziun emprima versiun midada midada midada midada midada integraziun aboliziun midada dal titel midada midada midada midada midada midada integraziun integraziun midada integraziun midada dal titel midada midada midada integraziun midada integraziun midada midada midada integraziun midada integraziun integraziun midada midada midada midada midada midada aboliziun midada midada

320.100

Publicaziun en la CUL - - 2016-001 2016-001 2016-001 2016-001 2021-049 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

9

320.100

Tabella da las modificaziuns - tenor element

Conclus 16-06-2010 14-06-2022 02-02-2016 14-06-2022 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 11-12-2012 27-08-2021 14-06-2022 14-06-2022 14-06-2022 02-02-2016 14-06-2022 14-06-2022 14-06-2022 14-06-2022

Entrada en vigur 01-01-2011 01-01-2025 01-01-2017 01-01-2025 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2013 01-01-2022 01-01-2025 01-01-2025 01-01-2025 01-01-2017 01-01-2025 01-01-2025 01-01-2025 01-01-2025

Modificaziun emprima versiun aboliziun midada midada dal titel midada midada midada midada midada midada midada integraziun integraziun midada midada integraziun midada dal titel midada midada midada integraziun midada integraziun midada midada midada integraziun midada integraziun integraziun midada midada midada integraziun midada midada midada midada midada aboliziun midada midada

Publicaziun en la CUL - 2023-008 2016-001 2023-008 2016-001 2023-008 2023-008 2023-008 2023-008 2023-008 2023-008 2023-008 2023-008 2016-001 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 - 2021-049 2023-008 2023-008 2023-008 2016-001 2023-008 2023-008 2023-008 2023-008

Element relasch Art. 4 Art. 4 al. 1 Art. 5 Art. 5 al. 1 Art. 5 al. 1 Art. 5 al. 2 Art. 5 al. 2, a)

Art. 5 al. 2, b)

Art. 5 al. 2, c)

Art. 5 al. 2, d)

Art. 5 al. 2, e)

Art. 5 al. 2, f)

Art. 5 al. 3 Art. 5 al. 3 Art. 5 al. 4 Art. 6 Art. 6 al. 1 Art. 6 al. 2 Art. 6 al. 2, a)

Art. 6 al. 2, abis)

Art. 6 al. 2, b)

Art. 6 al. 3 Art. 7 al. 1 Art. 7 al. 2 Art. 7 al. 2, a)

Art. 7 al. 2, abis)

Art. 7 al. 2, b)

Art. 7 al. 3 Art. 7 al. 4 Art. 8 al. 1 Art. 8 al. 2 Art. 9 al. 2 Art. 9a Art. 13 al. 1 Art. 13 al. 1, a)

Art. 13 al. 1, b)

Art. 13 al. 1, c)

Art. 13 al. 1, c)

Art. 13 al. 2 Art. 15 al. 4 Art. 16 al. 2

10